VENDIM

Nr. 45, datë 24.1.2024
PËR DISA NDRYSHIME NË VENDIMIN NR. 795, DATË 28.12.2023, TË KËSHILLIT TË MINISTRAVE, “PËR SHPËRBLIMIN E PUNONJËSVE TË QEVERISJES QENDRORE NË PROCESIN E SHQYRTIMIT ANALITIK TË ACQUIS (SCREENING), NË KUADËR TË PROCESIT TË NEGOCIATAVE ME BASHKIMIN EVROPIAN”

Në mbështetje të nenit 100 të Kushtetutës dhe të shkronjës “c”, të pikës 2, të nenit 8, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, me propozimin e Zëvendëskryeministrit, Këshilli i Ministrave 
VENDOSI:

1. Në vendimin nr. 795, datë 28.12.2023, të Këshillit të Ministrave, “Për shpërblimin e punonjësve të qeverisjes qendrore në procesin e shqyrtimit analitik të acquis (screening), në kuadër të procesit të negociatave me Bashkimin Evropian”, bëhen ndryshimet, si më poshtë vijon:

a) Kudo në vendim, emërtimi “... Ministrisë së Financave dhe Ekonomisë/Ministria e Financave dhe Ekonomisë ...” zëvendësohet përkatësisht me “... Ministrisë së Financave/Ministria e Financave ...”;

b) Në pikën 7, fjalët “ ... 15 janar 2024 ...” zëvendësohen me “ ... 26 janar 2024 ...”.

2. Ngarkohen Ministria e Financave dhe njësitë e qeverisjes qendrore, në cilësinë e njësive përgjegjëse, për zbatimin e këtij vendimi. 

Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR

